title: "Letlun"
text: "Letlun, amtelk Republiik faan Letlun (\u00fc\u00fcb Letisk: Latvija  [\u02c8latvija] an Latvijas Republika) as en lun uun nuurduast faan Europa.  Uun a nuurd leit Eestlun,  uun a uast Ruslun, uun a s\u00fc\u00fcduast Witjruslun, uun a s\u00fc\u00fcd Liitauen an uun a waast at Uastsia.  At lun hee 1.959.900 lidj.  At hoodsteed as Riga.\n\nGeografii\n\nSteeden\nD\u00f6n tjiin gratst steeden uun't lun san:\n\nIndialing faan Ferwalting\nLetlun hee seeks statistisk regiuunen (wat ei indialing faan ferwalting san), nj\u00fc\u00fcgen aanjstendig steeden an 110 kreiser.\n\nHistoore\n\n \nIar wiar at lun uun tau regiuunen onerdiald: Liiflun, wat a nuurduast faan't lun faan't n\u00fc (an uk at s\u00fc\u00fcddial faan't Eestlun faan n\u00fc) hed an Kurlun, wat a s\u00fc\u00fcdwaast faan't lun faan n\u00fc hed. Uun't 13. juarhunert wurd d\u00f6n tau regiuunen faan de Sw\u00e4\u00e4rtbrelerorden, wat l\u00e4\u00e4der dial faan de Tjiisk Orden \u00fc\u00fcs de Liifluns Orden wurd, uun f\u00f6l kriiger nimen. 1561 wurd a orden sekularisiaret an Liiflun an Kurlun wurd dial faan Liitauen.\n\n1621 wurd Liiflun (saner det s\u00fc\u00fcduast dial, Letgalen, wat \u00fc\u00fcs det Inflanty Prowins tup m\u00e4 Kurlun dial faan Poolen-Liitauen bleew) wurd dial faan Sweeden. Liiflun wurd 1721 dial faan det R\u00fcs Keiserrik. Inflanty wurd uun det iarst dialing faan Poolen 1772 an Kurlun uun det traad dialing faan Poolen 1795 uk dialen faan det R\u00fcs Keiserrik.\n\nAt lun wurd uun de Iarst W\u00e4\u00e4ltkrich faan 1915 faan Tjiisklun besaatet. Det s\u00fc\u00fcddial faan Liiflun an Kurlun slood jo 1918 tup, am at Republiik Letlun wurden. A poliitiker K\u0101rlis Ulmanis en wichtig persuun uun't politiik faan't republiik uun detheer tidj. 17. J\u00fc\u00fcne 1940 wurd at lun faan't Sowjetunioon besaatet. Faan 1941 tu 1944-1945 wurd at lun faan Tjiisklun besaatet. Do wurd at lun \u00fc\u00fcs det Letisk SSR weler dial faan't Sowjetunioon. Letlun wurd 1991 weler suwereen.\n\nLuke uk diar \n Kreiser faan Letlun\n\nKw\u00e4le\n\nLetlun"